Dallas: Vyf polisiebeamptes doodgeskietDallas-polisiebeamptes tydens die protesoptogte. Foto: Maria R. Olivas/The Dallas Morning News via AP Vyf polisiebeamptes is in Dallas, Texas, deur skerpskutters doodgeskiet tydens protesaksies oor die skietdood van twee swart mans. David Brown, die polisiehoof, het gesê drie verdagtes is in polisie-aanhouding. ŉ Vierde verdagte het hom egter teen die polisie verset en aan onderhandelaars gesê hy “beplan om nóg polisiebeamptes leed aan te doen”. ‘n Skermskoot uit ‘n video wat wat geneem is tydens die skiet van Philando Castile. ŉ Polisiebeampte van Minnesota het Philando Castile Woensdag doodgeskiet terwyl hy in ŉ motor was saam met sy vriendin en ŉ kind. Die nadraai van die skietery is regstreeks uitgesaai en die video is duisende keer op Facebook gedeel. Die polisie voer aan Castile is geskiet nadat dit vir beamptes gelyk het of hy ŉ vuurwapen wil uitpluk. Sy vriendin voer egter aan hy wou sy rybewys uithaal. Alton Sterling word deur polisiebeamptes teen die grond vasgedruk. Tydens die protesoptog in Dallas het betogers in die straat afgestap voordat skote begin klap het. Volgens Brown het dit gelyk asof die skerpskutters “soveel as moontlik beamptes wou beseer en of doodskiet”. Dallas-polisiebeamptes tydens die protesoptogte. Foto: Maria R. Olivas/The Dallas Morning News via AP Greg Abott, Texas se goewerneur, het ŉ verklaring uitgereik en gesê hy het die deelstaat se departement vir openbare veiligheid opdrag gegee om aan Dallas “enige bystand wat hulle mag benodig” te verleen. “Dit is in tye soos dié dat ons moet onthou en benadruk hoe belangrik dit is om saam te staan as Amerikaners,” het hy bygevoeg.